Studentkoret Blandede Akademikere

Studentkoret Blandede Akademikere (BLAK) er det offisielle blandakoret ved Universitetet i Bergen. Koret består av 30-40 studenter og er fordelt på fire stemmer (SATB). BLAK ble stiftet våren 1991 av Tore Kloster og Øyvind Sørum, og består av medlemmer fra alle Bergens læresteder for høyere utdanning. Koret dirigeres av Konrad Stokken Markvoll.

Beskrivelse 
BLAK sin formålsparagraf er “å fremme sangglede blant studenter gjennom et godt sosialt og musikalsk miljø”. Koret synger et blandet repertoar, "alt fra klassisk til pop via tradisjonelle drikkeviser og folkemusikk fra ulike nasjoner". Fra 2017 til sommeren 2023 har koret blitt dirigert av Regine Cornelia Forthun, og fra og med høsten 2023 dirigeres koret av Konrad Stokken Markvoll.

Historie 

Studentkoret Blandede Akademikere er det eldste offisielle studentkoret ved Universitetet i Bergen og ble stiftet i 1991. Den gang besto koret av en litt mindre gjeng menn og kvinner under ledelse av Tore Kloster og Øyvind Sørum som stolt kalte seg Studentkoret. Fra 2000-tallet utviklet koret seg gjennom å bytte navn fra BAK til BLAK, endre uniformsfarger fra rødt til turkist, og byttet ut et mer tradisjonelt korrepertoar bestående av mye kirkemusikk til å synge drikkeviser og egenproduserte tekster på populærmusikalske melodier. Uniformen har endret seg med motebildet, men man kan siden slutten av 2000-årene kjenne igjen den karakteristiske stjerna, både på korets uniformer og i korets logo. 

Koret har ògså endret profil en rekke ganger i løpet av fartstiden, der logoen har inneholdt både romvesen, rosett og slips og den karakteristiske BLAK-stjernen, og lederen har en gang blitt kalt "mixmaster". I anledning 30-årsfeiringen i 2021 ble det et stort profilskifte med ny logo og organisasjonsstruktur som gjenspeiler korets mer akademiske side. Leder kalles nå Rektor, og andre titler, som fadderbarn, alumni og studieveileder blir tatt i flittig bruk. En sanger i BLAK er ikke bare en sanger, men en akademiker i tillegg.

Korets aktiviteter 
BLAK deltar regelmessig på studentkorarrangementer ved UKA i Trondheim, UKA i Ås og UKEN i Bergen, og opprettholder tett kontakt med universitetets andre studentkor, Mannskoret Arme Riddere og Studinekoret Sirenene. Koret opptrer også ved fakulteter og institutter på de forskjellige lærestedene i Bergen, for bedrifter og næringsliv, samt andre organisasjoner. I tillegg arrangerer koret egne konserter både før jul og til våren. 

I 2015 vant BLAK Bergen Student-TVs konkurranse Korrevolusjonen. Koret har også medvirket på musikk av AURORA, sunget for HMK Harald V ved 75-årsjubileumet til Universitetet i Bergen og på Aarebrotforelesningen, opptrådd sammen med Transiteatret-Bergen ved Festspillene i Bergen.. Koret deltok også på korkonkurransen Nye Syng for oss i Grieghallen våren 2023, og har vært å se på Muséplassen på Universitet i Bergen sin velkomstseremoni både i 2022 og 2023.

Referanser

Eksterne lenker 
 
 
  Studentkoret Blandede Akademikere Youtube

Kor i Bergen
Universitetet i Bergen
Etableringer i 1991
Kor
Studentforeninger ved Universitetet i Bergen
Studentkultur i Bergen